Kindlustuslepingu lahutamatuks osaks on lepingu sõlmimise hetkel kehtivad BTA üldtingimused ja vastavale kindlustusteenusele kohalduvad BTA tingimused, kindlustuslepingueelne teave ja teised dokumendid, millele on viidatud poliisil. BTA üldtingimuste ning vastavale kindlustusteenusele kohalduvate tingimustega palume tutvuda BTA veebilehel. Kindlustuslepingu sõlmimisel kinnitab kindlustusvõtja, et kindlustusandja on talle üldtingimused ning vastavale kindlustusteenusele kohalduvad tingimused kättesaadavaks teinud, ta on nendega tutvunud ning nõustub nendega. Kindlustusleping on sõlmitud tähtajalisena või tähtajatuna ning kindlustusperioodi on kindlustusvõtjal võimalik ise valida. Kindlustusleping ja kindlustuskaitse kehtib poliisil nimetatud kindlustusperioodi jooksul ning poliisil nimetatud territooriumil ja riskide osas. Kindlustusleping loetakse sõlmituks pakkumusele nõustumuse andmise hetkest ja kindlustuslepingust tulenevad õigused ja kohustused jõustuvad poliisil märgitud kindlustusperioodi esimesel kuupäeval. Reisikindlustuse leping loetakse sõlmituks ja kindlustuslepingust tulenevad õigused ja kohustused jõustuvad kindlustusmakse täieliku tasumise hetkest või mitte varem kui kakskümmend neli tundi pärast kindlustusmakse täielikku tasumist. Liikluskindlustuse leping loetakse sõlmituks ja lepingust tulenevad õigused ja kohustused jõustuvad kindlustusmakse täieliku tasumise hetkest või järgnevate kindlustusmaksete puhul esimese kindlustusmakse tasumise hetkest. Kindlustusleping lõpeb kindlustusperioodi viimasel kuupäeval. Kindlustusvõtjale esitatakse kindlustuslepingu eelne teave, lepingutingimused jm dokumendid ning sõlmitud kindlustuslepingu kehtivusaja jooksul esitatav teave eesti keeles, kui kindlustuslepingu pooled pole kokku leppinud teisiti. Kindlustuslepingule kohaldatakse Eesti Vabariigi õigust. BTA säilitab kõik kindlustuslepingud ning kindlustuslepingu sõlmimise ja täitmisega saadud isikuandmed kuni kindlustuslepingust tulenevate nõuete aegumistähtaja lõpuni. Kindlustusvõtjal on igal ajal võimalus oma sõlmitud kindlustuslepingutega tutvuda. Täpsemalt saate isikuandmete töötlemise põhimõtetega tutvuda BTA veebilehel.